b'\n_START_ARTICLE_\nOrdi\n_START_SECTION_\nAjalugu\n_START_PARAGRAPH_\nEsimene Ordi arvuti komplekteeriti aastal 1994. Aastal 1997 avati Tallinna filiaal koos arvutisalongiga Tondi \xc3\x84rikeskuses. 1999. aastal tehti filiaal Narva. Samal aastal avati Tartus ka arvutisalong. Aastal 2000 avati filiaal P\xc3\xa4rnus ning kaks aastat hiljem avati Tallinnas J\xc3\xb5e t\xc3\xa4naval arvutisalong, mis 2008. aastast on Narva maanteel. Aastal 2001 hakati tegelema e-m\xc3\xbc\xc3\xbcgiga. Alates aastast 2004 asub t\xc3\xbctarettev\xc3\xb5tte esindus L\xc3\xa4tis Riias.\n_START_SECTION_\nTooted\n_START_PARAGRAPH_\nAS Ordi toodab oma kaubam\xc3\xa4rgiga arvuteid nii kodukasutajale, v\xc3\xa4ike- ja keskmise suurusega firmadele kui ka riigiasutustele, 2003. aastast komplekteerib Ordi ka s\xc3\xbclearvuteid._NEWLINE_Ettev\xc3\xb5te m\xc3\xbc\xc3\xbcb muuhulgas ka rahvusvaheliste tootjate arvuteid, arvutitarvikuid, mobiiltelefone ja muud elektroonikat.\n_START_SECTION_\nSponsorlus\n_START_PARAGRAPH_\nAastal 2013 toetas ettev\xc3\xb5te noortele suunatud projekti "Robotex". Samuti l\xc3\xa4bi reklaamlepingute on toetanud Eesti Suusaliitu ja koondislastest personaalselt Aivar Rehemaad hooaja ettevalmistamisel.'